Ответить У 1854 годзе вядомы віленскі журналіст Адам Ганоры Кіркор (1819 – 1886) здзейсніў краязнаўча - фальклорнае падарожжа па Вілейскім павеце і апісаў яго ў “Бібліятэцы Варшаўскай” (1855). Далучым яго інфармацыю аб мясцовасцях, якія нас цікавяць:“У мілі ад Вілейкі ляжыць прыгожае мястэчка Куранец, некалі ўласнасць Сулістроўскіх, некалі пані Юшкевіч (...). 80 дамоў, у асноўным яўрэйскіх. Касцёл вельмі бедны, драўляны. Шматразова гарэў. адбудаваны ў 1810 годзе выдаткамі мінскага губернатара Сулістроўскага. Тутэйшае насельніцтва богабаянае, пахвальных звычаяў; захавала ў памяці мноства паданняў і легендаў”.Аўтар узгадаў адно такое паданне: падчас яўрэйскага свята “Вялікія басіны” д’ябал налавіў мноства яўрэяў у вялікі мяшок і кінуў у Вілію; і з таго часу “ доўгі час у Куранцы было менш махлярства і ашуканства”.